cyanic-selkie/wikianc huggingface dataset:
SkytechX
náhľad|SkytechX SkytechX je počítačový program na simuláciu astronomického planetária. Autorom je český programátor Pavel Mráz. Zobrazuje reálne renderované planéty v mape. Vie ukázať polohu na mape v rozmedzí rokov 1 - 3000. Ako hlavný katalóg hviezd je použitý katalóg Tycho2 s viac ako 2,5 miliónom jasných hviezd. Pre nehviezdné objekty bol zostavený katalóg zo zdrojov ako NGC, IC, PGC, Messier atď. Obsahuje cez 100 000 týchto objektov. Umožňuje pripojenie teleskopu pomocou platformy ASCOM6. Dokáže v zadanom intervale vyhľadať napr. slnečné a mesačné zatmenie, konjunkciu planét. Zobrazuje prekrývané obrázky vo formáte DSS-FITS. Podporuje prídavné katalógy zo stránok VizieR.
SkytechX je voľne šíriteľný pod licenciou GNU-GPL. Je vydaný zatiaľ len pre operačný systém Microsoft Windows.
Mazeley
Mazeley je francúzska obec, ktorá sa nachádza v departemente Vosges, v regióne Lotrinsko.
Kvalifikácia na Majstrovstvá sveta vo futbale 2010 – Európa – Skupina 9
V '''9. kvalifikačnej skupine o postup na Majstrovstvá sveta vo futbale 2010''' hrali proti sebe 🇳🇱,, 🇳🇴, 🇮🇸 a Macedónsko. Každý hral proti každému dvakrát, t. j. jeden zápas na domácom štadióne a druhý na súperovom. Víťazom skupiny sa stalo Holandsko a postúpilo na MS. Z 9. kvalifikačnej skupiny, ako z jedinej, mužstvo z druhého miesta nepostúpilo baráže.
Mazeley
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Branislav Hitka
Branislav Hitka (* 15. január 1955, Bratislava ) je slovenský diplomat, od januára 2015 do roku 2019 veľvyslanec Slovenska v Argentíne, Čile, Bolívii, Paraguaji, Peru a Uruguaji.
Životopis
V rokoch 1974 až 1975 študoval na Moskovskom štátnom inštitúte medzinárodných vzťahov kde sa špecializoval na subsaharskú Afriku.
Československá diplomacia
Od roku 1979 pôsobil v československej diplomacii. Získal miesto referenta na 10. africkom odbore Federálneho ministerstva zahraničných vecí. V júni 1982 bol vyslaný do somálskeho Mogadišu kde viedol zastupiteľský úrad ako chargé d’affaires. Následne pracoval v rokoch 1982 až 1986 ako tlačový a kultúrny atašé v mozambickom Maputu. Po návrate do Československa pracoval do roku 1989 opäť ako referent na africkom odbore. V roku 1989 bol vyslaný znovu do Mozambiku kde bol zástupcom veľvyslanca I. Menšíka, po Menšíkovom odvolaní veľvyslanectvo viedol až do konca jeho činnosti rozpadom Československa kedy bolo uzavreté. V roku 1992 bol vymenovaný za československého veľvyslanca v Angole, ale vzhľadom na rozpad Československa sa misia neuskutočnila.
Slovenská diplomacia
Od januára 1993 viedol oddelie štátov Latinskej Ameriky na slovenskom ministerstve zahraničných vecí, od júna 1993 do októbra toho roku bol chargé d’affaires v Juhoafrickej republike. V rokoch 1993 až 1994 bol riaditeľom Odboru štátov Európskej únie. V roku 1994 sa stal prvým veľvyslancom Slovenska v Brazílii. Jeho predchodcom bol v rokoch 1993 až 1994 ako chargé d’affaires Jozef Adamec. Na poste veľvyslanca pôsobil do roku 1998 kedy ho nahradil Jozef Adamec ako veľvyslanec (1998 – 2003). Následne bol v období 1999 až 2001 riaditeľom Odboru štátov juhovýchodnej a východnej Európy. V roku 2001 sa stal veľvyslanecom v Mexiku s akreditáciou pre Belize, Guatemalu, Kolumbiu, Kostariku, Nikaraguu, Panamu, Salvádor a Venezuelu. V rokoch 2005 až 2006 bol vedúci oddelenia štátov V4, Rakúska a Slovinska a zároveň Ambassador-at-large počas predsedníctva Slovenska vo V4, počas roku 2006 bol aj riaditeľom Odboru kultúrnych stykov a krajanov kým sa v roku 2006 nestal riaditeľom Diplomatického protokolu.
V tejto funkcii pôsobil do roku 2008 kedy sa opäť stal veľvyslancom v Brazílii s akreditáciou v Ekvádore, Kolumbii, Venezuele, Guyane a Suriname so sídlom v Brasílii. Po návrate v roku 2012 bol vedúci projektu Vonkajšia energetická bezpečnosť Odboru analýz a plánovania. V roku 2013 viedol Odbor východnej Európy, južného Kaukazu a strednej Ázie. Jeho predchodcom v Brazílii bola v rokoch 2003 až 2005 ako chargé d’affaires Terézia Šajgalíková a nástupcom Milan Cigáň v rokoch 2012 až 2018.
Za veľvyslanca v Argentíne ho prezident Andrej Kiska vymenoval 9. decembra 2014. Jeho predchodcom bol v období február 2009 až január 2015 Pavol Šípka. Je tiež akreditovaný v Bolívii, Čile, Paraguaji, Peru a Uruguaji. Počas Hitkovho pôsobenia v Argentíne krajina so Slovenskom podpísala Memorandum o porozumení, ktoré odkazuje na 25 rokov od začatia spoločných diplomatických vzťahov. Nadväzuje tiež na návštevu prezidenta Andreja Kisku v Argentíne v roku 2016.
V auguste 2019 bol za Hitkovho nástupcu v Argentíne menovaný Rastislav Hindický.
Wang Ťün-sia
Wang Ťün-sia (po čínsky: prepisom pchin-jin Wán Jūnxiá, znakmi zjednodušenými 王军霞, tradičnými王軍霞; *19. januára 1973) je bývalá čínska atlétka, bežkyňa, ktorá sa špecializovala na stredné a dlhé trate.
Je olympijskou víťazkou (Atlanta 1996), majsterkou sveta (Stuttgart 1993) a juniorskou majsterkou sveta (Soul 1992). V súčasnosti je stále svetovou rekordérkou na tratiach 3000 metrov a 10 000 metrov s časmi 8:06,11 min. a 29:31,78 min. z roku 1993. Ako prvá žena v dejinách prekonala polhodinovú hranicu na desaťkilometrovej trati a priblížila sa k osemminútovej hranici na trati 3000 metrov. Skvelý osobný rekord má aj na trati 1500 metrov (3:51,92 min, čo je 4. najlepší čas v dejinách).
EPUB
EPUB je formát súboru elektronickej knihy, ktorý používa príponu súboru „.epub“. Termín je skratka pre elektronickú publikáciu a niekedy sa označuje aj ako "ePub". EPUB je podporovaný mnohými elektronickými čítačkami kníh a kompatibilný softvér je dostupný pre väčšinu smartfónov, tabletov a počítačov. EPUB je technický štandard publikovaný Medzinárodným fórom digitálneho publikovania (IDPF). Oficiálnym štandardom IDPF sa stal v septembri 2007 a nahradil starší štandard Open eBook (OEB).
Wang Ťün-sia
Podozrenie z dopingu
Na tieto výkony však trochu padá tieň podozrenia z používania nedovolených podporných prostriedkov. Wang totiž patrí do skupiny kontroverzného trénera Ma Ťün-žena, ktorý bol z týchto nelegálnych tréningových metód a postupov usvedčený o niekoľko rokov neskôr. Možnosti, že doping používala, nasvedčuje aj extrémna kvalita jej dvoch svetových rekordov. Na trati 3000 metrov prekonala predchádzajúce maximum o celých 16 sekúnd, na dlhšej trati potom o 42 sekúnd. Dodnes sa k týmto časom žiadna bežkyňa výraznejšie nepriblížila.
Osobné rekordy
Dráha
EPUB
Ide o štandardný formát elektronických kníh, ktorý umožňuje jednoduché vyhľadávanie, zmeny mierky (tzv. zoom) či vytváranie automatických obsahov. Pomocou jednoduchých nástrojov je možné vytvoriť .ePub dokument z formátov Microsoft Word či OpenDocument bez námahy. Pri konverzii z PDF formátu je často nesprávne riadkovanie, znemožňujúce plnohodnotné čítanie.
Chrám svätých apoštolov Petra a Pavla (Poprad)
Chrám svätých apoštolov Petra a Pavla je farský gréckokatolícky kostol v Poprade.
História
Počas totalitného režimu nebolo možné v Poprade oficiálne zriadiť gréckokatolícku farnosť ani nebolo dovolené postaviť chrám. Veriaci sa napriek tomu začali schádzať na spoločných modlitbách už začiatkom sedemdesiatych rokov. Od roku 1978 začal v Poprade bývať kňaz. Oficiálne bol ale správcom farnosti Vernár. Veriaci sa modlili v rímskokatolíckych kostoloch, najprv v Poprade-Veľkej a neskôr v konkatedrále Sedembolestnej Panny Márie, kde sa sväté liturgie a ostatné obrady konali až do roku 2010. Gréckokatolícka farnosť v Poprade mohla byť zriadená až v roku 1990.
Farský chrám svätých apoštolov Petra a Pavla sa začal stavať v roku 1998. Finančné prostriedky darovali predovšetkým veriaci farnosti, darcovia z celého Slovenska i zo zahraničia. Chrám bol postavený aj s príspevkom mesta Poprad, ale bez finančnej pomoci štátu.
Prvá svätá liturgia sa v novom chráme slávila 27. marca 2010. Ján Babjak SJ, prešovský arcibiskup a metropolita, slávnostne posvätil chrám a oltár 29. júna 2013. Slávnosti sa zúčastnil aj Mons. Mario Giordana, Apoštolský nuncius na Slovensku, ktorý sa prihovoril v homílii a tiež odovzdal pozdrav a požehnanie pápeža Františka.
SoundCloud
thumb|Ukážka online prehrávača
SoundCloud je internetová stránka pre online distribúciu hudby. Je často využívaná menej známymi interpretmi na zdieľanie ich tvorby. V súčasnej dobe sa k nemu však na úkor MySpace obracajú aj známi interpreti. Napríklad Sonic Youth využila odkazy na SoundCloud z Twitteru na streamovanie ich posledného albumu. Moby tu zverejňuje svoje najnovšie single. A keď sa Beck rozhodol skončiť so svojimi zastaranými webovými stránkami a chcel jednoduché stránky založené na vysoko kvalitnom obsahu, tiež prešiel k SoundCloud.
História
SoundCloud bol pôvodne spustený v Štokholme, ale založený bol v auguste roku 2007 v Berlíne v Nemecku. Jeho zakladatelia sú Alex Ljung a hudobník Eric Wahlforss. Pôvodná myšlienka bola menej odvážna – len chceli umožniť hudobníkom zdieľanie hudby medzi nimi samými.
Spoluzakladateľ Alex Ljung v roku 2009 v interview pre portál Wired.com povedal:
„Obaja (zakladatelia) pochádzame z prostredia spájaného s hudbou a bolo pre nás naozaj únavné spolupracovať s ľuďmi v tejto oblasti – mám na mysli jednoduché veci, súkromné ​​posielanie skladieb ľuďom, dostávanie odozvy, komunikácia o tej hudbe. Rovnakým spôsobom ako sa používa Flickr pre naše fotografie, Vimeo pre videá, tak sme nemali nič také pre našu hudbu.“
V máji 2010 SoundCloud oznámil milión prispievateľov.
Funkcie
Na SoundClound je možné ukladať vlastné zvukové nahrávky, nech je to hudba alebo čokoľvek iného. Uložené súbory sú potom k dispozícii komukoľvek a kdekoľvek na svete prostredníctvom internetu. Ďalšou možnosťou je použiť zvuky zo SoundCloud vo webových prezentáciách (začleniť ich priamo do HTML kódu) alebo aplikáciách pomocou SoundCloud API rozhrania. Toto rozhranie využíva niekoľko hudobných vyhľadávačov ako napríklad SoundYouNeed.
Pri prehrávaní audio záznamov sa zobrazí grafické znázornenie vĺn zvukového výstupu, čo zjednodušuje preskakovanie k časti, ktorú chce používateľ zrovna počúvať. Možno tiež pridávať komentáre priamo k určitému momentu v skladbe, a tie sa potom v danú chvíľu zobrazia. Vyhľadávač hudby obsahuje rozšírenie, pomocou ktorého je možné zúžiť výber napr. len na remixy, cover verzie alebo akustické verzie.
Taika Waititi
Taika David Waititi (* 16. august 1975, Wellington) je novozélandský režisér, scenárista, producent, herec a komik.
Saint-Étienne-du-Vauvray
Saint-Étienne-du-Vauvray je francúzska obec, ktorá sa nachádza v departemente Eure, v regióne Horná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Ivan Žabota
náhľad|Ivan Žabota - Portrét starca Ivan Žabota (* 15. december 1877† 27. december 1939) bol maliar slovinského pôvodu, pôsobiaci prevažne na Slovensku.
Tvorba
Žabota sa venoval prevažne maľbe portrétov. Známe sú jeho obrazy tanečníc a detí. Bol zástancom realizmu a odporcom moderny. Tvoril v štýle salónno-meštiackehého portrétu z konca 19. storočia. Maľoval aj významné osobnosti politického a kultúrneho života. Spolu s Martinom Benkom, Jankom Alexym sa predstavili v roku 1920 na výstave Slovenského Mája. Známou sa stala jeho maľba P. O. Hviezdoslava (1921). Pre jeho portréty je charakteristická priamosť a realita videnia, no postupne v nich začal prevládať romantizujúci a idealizujúci prvok.
Čchü Jün-sia
Čchü Jün-sia (po čínsky: prepisom pchin-jin Qǔ Yúnxiá, znakmi zjednodušenými 曲云霞, tradičnými 曲雲霞; *25. decembra 1972) je bývalá čínska atlétka, bežkyňa, ktorá sa venovala stredným tratiam.
Je majsterkou sveta z roku 1993 a bronzovou olympijskou medailistkou z Barcelony 1992. V roku 1990 sa stala v bulharskom Plovdive juniorskou majsterkou sveta v behu na 1500 metrov. V súčasnosti je stále svetovou rekordérkou na trati 1500 metrov s časom 3:50,46 min., ktorý zabehla v Pekingu dňa 11. septembra 1993. Skvelý osobný rekord má aj na dvojnásobnej trati (8:12,18 min., čo je druhý najlepší výkon v dejinách). Hoci sa u nej nikdy žiaden doping nepreukázal, je rovnako ako jej tréningová kolegyňa Wang Ťün-sia (svetová rekordérka na tratiach 3000 a 10 000 metrov) podozrivá z užívania dopingových podporných prostriedkov (ich trénerom bol kontroverzný Ma Ťün-žen, v roku 2000 bolo na doping pozitívne testovaných 6 jeho zverenkýň).
Jesienková ulica (Bratislava)
Jesienková ulica je ulica v Bratislave, v mestskej časti Vrakuňa. Nekrižuje sa so žiadnou ulicou.
Abéché
Abéché je 4. najväčšie mesto Čadu, administratívne stredisko prefektúry Vaddai, nachádzajúcej sa vo východnej časti krajiny.
História
V 16.- 19. storočí slúžilo Abéché ako centrum obchodu s otrokmi. Od polovice 19. storočia bolo hlavným mestom sultanátu Vaddai.
Súčasnosť
Mesto je dôležitým dopravným uzlom s letiskom, leží na Transsaharskej ceste. Je obchodným centrom regiónu, dominuje tu chov hovädzieho dobytka a textilný priemysel.
Mazirot
Mazirot je francúzska obec, ktorá sa nachádza v departemente Vosges, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Večernica severská
Večernica severská alebo netopier severský (Eptesicus nilssonii) je druh netopiera z čeľade netopierovité.
Rozšírenie a početnosť
Večernica severská žije v Palearktíde od západného Francúzska po Japonsko a Sachalin, vyskytuje sa zo všetkých netopierov najviac na severe.
Rozšírenie na Slovensku
Večernica severská žije v oblasti horských a podhorských lesov Slovenska. V zimnom období bola nájdená v Slovenskom krase a v strednej časti Slovenska.
Zo 429 mapovacích kvadrátov DFS sa celkovo vyskytla v 94 (21,8% rozlohy Slovenska):
Melita
Melita môže byť:
Cyklický adenozínmonofosfát
Cyklický adenozínmonofosfát (cAMP, cyklický AMP alebo 3',5'-cyklický adenozínmonofosfát) cyklická forma adenozínmonofosfátu (AMP). Je to druhý posol, ktorý je dôležitý v mnohých biologických procesoch. cAMP je derivát adenozíntrifosfátu (ATP), ktorý je používaný v intracelulárnom (vnútrobunkovom) prenose signálu v mnohých organizmoch, kde sprostredkováva cAMP-dependentné dráhy. Nemal by byť zamieňaný s 5'-AMP-aktivovanou proteínkinázou.
História
Earl Sutherland z Vanderbiltovej Univerzity dostal Nobelovu cenu za Fyziológiu a Medicínu v roku 1971 za "objavy súvisiace s mechanizmom pôsobenia hormónov," hlavne epinefrínu, pomocou druhých poslov (ako je cAMP).
Syntéza
cAMP je syntetizovaný z ATP enzýmom adenylátcyklázou, ktorá sa nachádza na vnútornej strane membrány, zachytená na rôznych miestach v bunke. Adenylátcykláza sa aktivuje množstvom signálnych molekúl na základe reakcie adenylátcyklázu stimulujúcich receptorov spojených s G-proteínmi. Adenylátcykláza je naopak inhbovaná agonistami adenylátcyklázu inhibujúcimi receptormi spojenými s G-proteínmi. Adenylátcykláza v pečeni reaguje silnejšie na glukagón, zatiaľ čo svalová adenylátcykláza reaguje silnejšie na adrenalín.
Funkcie
náhľad|400x400bod|Tri formy reprezentácie cAMP. cAMP je druhý posol, ktorý prenáša signál bunkou. Prenáša napríklad efekt hormónov ako sú glukagón a adrenalín, ktoré neprestupujú plazmatickou membránou bunky. Takisto sa účastní aktivácie proteínkináz. cAMP sa viaže na a reguluje funkciu iónových kanálov, napríklad HCN kanálov a niekoľko ďalších proteínov viažucich cyklické nukleotidy, ako Epac1 a RAPGEF2.
Úloha v eukaryotických bunkách
cAMP je asociované s kinázami v niekoľkých biochemických procesoch vrátane regulácie glykogénového, cukrového alebo lipidového metabolizmu.
Ďalšie účinky závisia hlavne na cAMP-dependentných proteínkinázach, ktoré sa líšia podľa druhu bunky.
Existujú však i funkcie cAMP nezávislé na PKA, napríklad aktivácia vápnikových kanálov, čo je menšia dráha vďaka ktorej sa uvoľnuje hormón, ktorý uvoľňuje rastový hormón.
Názor, že väčšina efektov cAMP je riadená PKA, je však zastaralý. V roku 1998 bola objavená rodina cAMP-senzitívnych proteínov s aktivitou výmenného faktoru guanínnukleotidov (GEF, z anglického guanine nucleotide exchange factor). GEF stimulujú uvoľnenie GDP z proteínu, čím sa umožní väzba GTP. Nazývajú sa Výmenné proteíny aktivované cAMP (Epac, z anglického Exchange proteins activated by cAMP), pričom rodina sa skladá z Epac1 a Epac2. Mechanizmus aktivácie je podobný PKA: GEF doména je zvyčajne maskovaná N-terminálnym regiónom, ktorý obsahuje cAMP-viažucu doménu. Po naviazaní cAMP táto doména disociuje a odhaľuje GEF doménu, ktorá umožňuje Epac aktivovať malé GTPázové proteíny podobné Ras, napr. Rap1.
Ďalšie role u sociálnych améb
U Dictyostelium discoideum pôsobí cAMP ako signál po vylúčení mimo bunky. Chemotaktická agregácia buniek je organizovaná periodickými vlnami cAMP, ktoré sa šíria medzi bunkami na vzdialenosti až niekoľký chcentrimetrov. Tieto vlny vznikajú na základ regulovanej produkcie a vylučovania extracelulárneho cAMP a spontánnej biologickej oscilácie, ktorá začne tvoriť vlny v strede teritórií.
Úloha u baktérií
Koncentrácia cAMP v baktériách sa mení podľa rastového média. Ak je glukóza zdrojom uhlíka, koncentrácia cAMP je nízka. To je výsledok inhibície adenylátcyklázy, enzýmu tvoriaceho cAMP, ako vedľajší efekt transportu glukózy do bunky. Transkripčný faktor cAMP receptorový proteín (CRP) tvorí komplex s cAMP, čím sa aktivuje a viaže na DNA. CRP-cAMP zvyšuje expresiu veľkého množstva génov, vrátané génov kódujúcich enzýmy, ktoré sú schopné dodať energiu nezávisle na glukóze.
cAMP sa takisto účastní pozitívnej regulácie lac operónu. Ak je v prostredí málo glukózy, cAMP sa akumuluje a viaže na alosterické miesto CRP, proteínu aktivujúceho transkripciu. Proteín následne zaujíma svoj aktívny tvar a viaže sa na špecifické miesto upstream (bližšie k 5' koncu DNA) lac promótoru, vďaka čomu je väzba RNA polymerázy na vedľajší promótor jednoduchšia, čo umožňuje a zvyšuje rýchlosť transkripcie lac operónu. Pri vysokej koncentrácii glukózy sa znižuje koncentrácia cAMP a CRP sa oddeľuje od lac operónu.
Patológia
Keďže cAMP je druhý posol a hrá dôležitú úlohu v bunkovej signalizácii, podieľa sa na mnohých poruchách, ako sú napríklad:
Úloha v ľudských karcinómoch
Niektoré štúdie naznačujú, že deregulácia cAMP dráh a nenormálna aktivácia génov riadených cAMP je spojená s rozvojom niektorých rakovín.
Úloha v poruchách prefrontálneho kortexu
Nedávne štúdie naznačujú, že cAMP ovplyvňuje funkcie myslenia vyššieho rádu v prefrontálnom kortexe kvôli jeho regulácii iónových kanálov označovaných ako HCN (kanály riadené cyklickými nukleotidmi aktivované hyperpolarizáciou). Keď cAMP stimuluje HCN, kanál sa otvorí, čím sa uzatvára komunikácia mozgových bueniek a tak narúša funkciu prefrontálneho kortexu. Tento výskum, hlavne kognitívne deficity u ADHD a chorôb spojených s vekom, je zaujímavý pre výskumníkov študujúcich mozog.
Použitie
Forskolín je bežne používaný biochemický nástroj, ktorý zvyšuje koncentráciu cAMP pri výskumoch bunkovej fyziológie.
Asina
Asina môže byť:
Emanuel Hason
Životopis
V dabingových štúdiách sa popri mediálne známych tvárach často objavujú aj herci, ktorých veľmi nevídať. O to viac ich poznáme podľa hlasu. Emanuel Hason sa v tejto brandži pohybuje už od roku 1977. Začalo sa to ešte v prvej triede, keď ho učiteľka prihlásila na konkurz do Detskej rozhlasovej družiny, nasledoval LUDUS a prvý dabing. Svoju prvú slučku robil na Kolibe s Eduardom Bindasom, vtedy mal asi osem rokov. Ako dieťa nielen daboval, ale aj hral vo filmoch a v inscenáciách. Poznáme ho napríklad z Perinbaby, kde hral Jakuba v mladšom veku, alebo zo seriálu z prostredia zoologickej záhrady s názvom Safari.
V posledných rokoch sa začal sporadicky objavovať v seriáloch. V Ordinácii v ružovej záhrade stvárňuje rozvodového právnika bývalej sestričky Michaely Kalmanovej (Karin Haydu). Objavil sa aj v seriáli Dr. Ludsky, kde hral lekára. Momentálne účinkoval na Malej scéne v hre Revízor.
V januári 2012 mal úraz. Po nebezpečnom páde ležal 8 hodín v bezvedomí v noci pri vonkajších teplotách -15-20°C. Na následky omrznutia mu museli amputovať všetky články prstov na nohách, stratil reč aj pamäť. Pomaly sa z úrazu zotavoval k čomu mu pomohol aj najmladší syn Sebastian. Emanuel Hason žije v Bratislave, je druhýkrát ženatý a má troch synov.
Jedličkovci
Jedličkovci (staršie aj Jedlicskovci, Gedliczkovci, lat. Jedlitska a maď. Jedlicska) bol šľachtický rod slovenského pôvodu, žijúci v Uhorsku a neskôr vo veľkom počte príslušníkov na území krajín českej koruny. Ich potomkovia dodnes žijú na Slovensku a v Česku.
Dejiny rodu Jedličkovcov
Počas Bitky pri Moháči v bojoch, alebo pri úteku bola zabitá či zomrela veľká časť uhorskej šľachty. Práve preto sa obdobie ranného novoveku stalo dobou, kedy sa do popredia začali dostávať iné šľachtické rody, prípadne začali vznikať nové šľachtické rody, medzi ktoré patrí aj rod Jedličkovcov.
Zakladateľom šľachtického rodu sa stal Ján Jedlička a jeho traja bratia Adam, Pavol a Juraj, ktorým 10. novembra 1668 udelil cisár Leopold I. šľachtický titul. V tomto období žili v Novom Meste pod Šiatrom a Blatnom potoku. Adam Jedlička sa neskôr presťahoval do Dolného Lopašova, kde si postavil usadlosť. Práve z jeho vetvy pochádza arcibiskupský vikár v Trnave, ostrihomský kanonik, nitriansky archidiakon, pápežský prelát, rektor Trnavského seminára Marianum, významný slovenský historik, archeológ, zberateľ, pamiatkar, filantrop a držiteľ rádu Františka Jozefa Pavol Jedlička. Príslušníci rodu sa neskôr rozšírili do viacerých častí Rakúskej monarchie, vo veľkej miere však do Čiech a na Moravu.
Časť rodu žila aj v obci Chtelnica, kde na prelome 18. storočia a 19. storočia vplyvom úpadku remesiel, Napoleonskych vojen a celkového ochudobňovania začali obec opúšťať jednotlivé šľachtické a zemianske rody, počínajúc odchodom grófa Jozefa Erdődyho, ktorý sa koncom 18. storočia presídlil do Viedne. V 19. storočí v obci žili už len dva šľachtické rody, pričom jedným z nich boli práve Jedličkovci, ktorí tu ešte zotrvali aj napriek zlej ekonomickej situácii v obci. Potomkovia tohto rodu žili v obci aj po vzniku Československa. Na zasadnutí národného výboru 21. a 24. apríla 1945 sa rozhodlo o zabavení majetkov, kedy prešli aj súkromné majetky šľachticov do národnej správy, kedy bol zoštátnený aj kaštieľ grófky Pavlíny Pálfiovej. Po komunistickom prevrate z roku 1948 bolo dňa 19. decembra 1949 založené Jednotné roľnícke družstvo s cieľom obhospodarovať pôdu v národnej správe. 30. júla 1950 bola zvolená správa JRD a za jedného z jej členov a zároveň pokladníka správy bol zvolený príslušník rodu Alojz Jedlička.
Médonville
Médonville je francúzska obec, ktorá sa nachádza v departemente Vosges, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Saint-Étienne-l’Allier
Saint-Étienne-l’Allier je francúzska obec, ktorá sa nachádza v departemente Eure, v regióne Horná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Coeloma
Coeloma môže byť:
Méménil
Méménil je francúzska obec, ktorá sa nachádza v departemente Vosges, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Alexandra Stanová
Alexandra Stan (Stanova) (* 10. jún 1989, Constanţa, Rumunsko) je rumunská speváčka a skladateľka. Študovala na „Traianovej“ strednej škole v Constanţe, a od roku 2011 sa zapísala do svojho druhého ročníka ako študentka na Fakulte manažmentu Andreia Saguna. V minulosti sa zúčastnila rôznych hudobných súťaží súvisiacich s výrazným vystúpeniami na festivale v Mamai. Mimo iného je veriaca, ako to prehlásila počas viacerých rozhovorov.
Začiatky
Svoj debutový singel („Lollipop (Pam Pam Param)“), vydala na konci roka 2009. Pieseň mala veľký vplyv v rumunskom tradičnom rádiu na začiatku roka 2010, kde sa dostala na osemnáste miesto. Po roku vydáva ďalší svetový hit „Mr. Saxobeat“, ktorý sa stal aj jej prelomovým hitom, predalo sa takmer 1 000 000 kópií za menej než jeden rok a dosiahol chart pozíciu #5 vo viac ako dvadsiatich krajinách, ako sú Nový Zéland a Spojené kráľovstvo a chart pozíciu #1 a #3 v tridsiatich krajinách ako napríklad v Austrálii, Kanade a Billboard Hot 100. V auguste 2011 vydala svoj debutový album Saxobeats. Album splodil aj ďalší úspešný singel s názvom "Get Back (ASAP)".
Saxobeats éra (2009 – súčasnosť)
V roku 2009 vydala svoj debutový singel "Lollipop (Pam Pam Param)" Pieseň bola uvedená do rádií v závere roka 2009, a mnohé rumunské stanice ju uverejnili na #4 chart position na začiatku roka 2010, s-list addiment nasledoval v máji 2010. Počas leta 2010 mal premiéru nový track „Show Me The Way“, turné v Rumunsku, kde však nezažil výraznejší úspech ako Lollipop. V septembri 2010, zase prišiel hit celej jesene „Mr. Saxobeat“. Za menej ako dva mesiace, sa pieseň stala najväčším hitom v Rumunsku, na vrchole rumunskej 100 sa udržala po dobu ôsmich po sebe nasledujúcich týždňov. Pieseň bola komerčne úspešná po celom svete. Začiatkom roku 2011 sa dostala do prvej desiatky španielskej Singles Chart a debutoval aj v prvej desiatke z francúzskej Singles Chart, rovnako ako v kanadských Hot 100. Hit # 1 miesto v Taliansku a Dánsku, potom na Slovensku, v Maďarsku a v Poľsku. Na konci mája, „Saxobeat“ sa stal ďalšou rumunskou piesňou k dosahu # 1 v Nemecku, posledná, ktorá dosiahla takýto chart bola pieseň „Dragostea din Tei“. V Rakúsku, Nemecku a Švajčiarsku sa udržala v prvej desiatke celkovo dvadsať týždňov. Ďalší veľký úspech na chart pozícii # 2 v Belgicku, Česku, Fínsku, Holandsku, Nórsku a Škótsku, rovnako ako chart pozícia # 3 v Španielsku, Švédsku a Veľkej Británii. Na Novom Zélande skončila na #4 mieste, na Brasil Hot 100 #6, v Austrálii, Kanade a USA Billboard Hot 100 na # 21, # 24, 25 a 29. Vo Veľkej Británii skončila na # 1 Dance Charte Veľkej Británii a na #2 mieste v US Hot Dance AirPlay na sedem týždňov.
Po úspechu „Mr. Saxobeat“, vydala follow-up „Get Back (ASAP)“. Chart pozíciu #1 dosiahla na Slovensku, číslo #4 v rumunskej 100,číslo #8 vo Fínsku a v prvej dvadsiatke sa usadila v ďalších piatich krajinách. Pieseň „Lollipop“, bol predstavený na medzinárodných trhoch výhradne digitálny, ale bez úspechu. V lete 2011, Stanová vydala ďalší singel "One Milion", na ktorom spolupracoval nemecký rapper Carlprit. Od septembra 2011 sa pieseň dostala do AirPlay vo Francúzsku a minul vrchol štyridsať. Video ku singlu vyšlo 6. decembra 2011.
29. augusta 2011, Alexandra Stanová vydala svoj debutový album s názvom Saxobeats. Obsahuje osem skladieb plus päť remixov. Album bol prvýkrát vydaný vo Francúzsku, potom v Nemecku, Švajčiarsku, Rumunsku, Španielsku, Poľsku a Taliansku.
Alexandra Stanová získala niekoľko ocenení za certifikáciu „Mr. Saxobeat“, vrátane platiny v Austrálii a Španielsku, Dánsku a Švédsku a multi – platiny v Taliansku. V roku 2011 rumunská Music Awards získala dve nominácie na „Mr.Saxobeat“ („Best Dance“ a „Najlepšia pieseň“, skončila na druhom mieste), a dve nominácie pre seba za „najlepší ženský výkon“, vyhrala „Borderbreaker Award“. Tiež bola nominovaná za najlepší európsky akt v roku 2011 MTV Europe Music Awards, potom, čo vyhrala Romanian act kde bola nominovaná spolu s raperom Guess Who and Puia, spevákom kapely Smiley a Fly Project. Je považovaná za jednu z najpredávanejších rumunských speváčok všetkých čias.
4. jún 2012 speváčka vydala nový singel Lemonade. 27. september 2012 vydala nový song Cliche (Hush, Hush). 3. máj 2013 vydala song All My People Momentálne pracuje na svojom druhom štúdiovom albume.
Abban z Magheranoidhe
Život
Svätec žil medzi rokmi 570 až 620. Jeho otec bol Cormac, kráľ Lainsteru.
Abban založil početné kostoly v okrese Ui Cennselaigh (dnešné Ferns v grófstve Wexford). Jeho hlavný kláštor bol v Magheranoidhe (neskôr premenovaný na Abbanstown, v súčasnosti Adamstown blízko New Ross). Založil opátstvo v Kill-Abban v Leinsteri, kde bol prvým opátom, ako aj kláštor Ros-mic-treoin.
Liturgické slávenie
Jeho liturgická pamiatka sa slávi 16. marca alebo 27. októbra. Je obzvlášť uctievaný v Adamstowne.
Saint-Étienne-sous-Bailleul
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Ján Došek (technik)
Ján Došek, je slovenský zvukový koncertný a štúdiový nahrávací technik. Jeho meno je v kreditných zoznamoch stoviek rôznych zvukových nosičov projektov v rozličných žánroch českých a slovenských hudobníkov ako sú skupiny Elán, Collegium musicum, Lucie, Tublatanka, Vidiek, IMT Smile, Shalom, Hex, Le Payaco, Aya, alebo hudobníkom ako je Pavol Habera, Pavol Hammel, Jana Kirschner, Richard Müller, Beáta Dubasová, Ján Berky-Mrenica, Martin Babjak a mnohých iných. Od roku 1995 produkuje v nahrávacom štúdiu Ivory okrem realizácie hudobných projektov aj výrobu a dizajn zvukových stôp do rôznych filmových produkcií, alebo DVD.
Rumours
Rumours je štúdiový album od britsko-americkej rockovej skupiny Fleetwood Mac. Z väčšej časti bol v roku nahratý v Kalifornii. Okrem členov skupiny sa na jeho výrobe podieľali producenti Ken Caillat a Richard Dashut. Dňa 4. februára 1977 vydalo album hudobné vydavateľstvo Warner Bros. Records. V hudobných rebríčkoch Billboardu a v Spojenom kráľovstve sa tento hudobný nosič dostal na vrchol. K albumu vyšli single „Go Your Own Way“, „Dreams“, „Don't Stop“ a „You Make Loving Fun“. Rumours je naúspešnejším projektom skupiny Fleetwood Mac. V roku 1978 získal od Grammy cenu za album roka. Získal platinovú certifikáciu vo viacerých krajinách vrátane Spojených štátov, Kanady a Austrálie. Dosiahnutým predajom viac ako 45 miliónov nosičov je na vrchole zoznamu najpredávanejších hudobných albumov sveta. Vplyvom vtedajšej populárnej hudby tento album obsahuje kombináciu nahrávok akustických a elektrických hudobných nástrojov. Mixovanie skladieb sa zdržalo do konca roka 1976. Po jeho vydaní v roku 1977 naň nadviazalo celosvetové koncertné turné.
Album Rumours sa stretol s pozitívnym ohlasom hudobnej kritiky, ktorá chválila jeho produkčnú úroveň, ako aj výraznú harmóniu, ktorá často spočívala v čistom súzvuku trojhlasného spevu. Nahrávky majú inšpiráciu v hudobných dielach autorov rôznych žánrov. Album je považovaný za najlepší z vydaných projektov skupiny Fleetwood Mac. Viacero publikácií ho zaraďovalo do zoznamu najlepších albumov 70. rokov 20. storočia, či medzi najlepšie albumy všetkých čias.
Pozadie vzniku
V roku 1975 vydala skupina Fleetwood Mac svoj eponymný desiaty album, ktorý mal veľký úspech. V roku 1976 bol na prvom mieste amerického rebríčka Billboard 200. K albumu patril úspešný singel, „Rhiannon“, ktorý bol často hrávaný v rádiách. Zostavu skupiny vtedy tvorili: gitarista a spevák, Lindsey Buckingham, hráč na bicie Mick Fleetwood, hráčka na klávesy a speváčka Christine McVieová, basový gitarista John McVie a speváčka Stevie Nicksová. Po šiestich mesiacoch koncertného turné sa rozpadlo šesť rokov trvajúce manželstvo Christine a Johna McVievovcov. Vzájomná komunikácia tohto páru sa obmedzila iba na veci, ktoré sa týkali ich hudobnej spolupráce. V neustálom spore bola aj dvojica hudobníkov Buckinghama a Nicksovej, ktorá v roku 1975 pred vydaním albumu Fleetwood Mac nahradil gitaristu Boba Welcha. Napätie medzi nimi utíchlo iba keď spolu pracovali na hudobnej produkcii. Mick Fleetwood mal tiež vzťahové problémy potom ako zistil, že jeho manželka a matka dvoch spoločných detí, Jenny, má románik s jeho najlepším priateľom.
Do súkromného života členov kapely sa miešala aj tlač, ktorá produkovala rôzne dezinterpretácie. O Christine McVieovej písali, že je hospitalizovaná s vážnym ochorením a Buckingham a Nicksová, potom ako sa novinárom podarilo spraviť ich spoločnú fotografiu, boli označení za rodičov Fleetwoodovej dcéry Lucy. Tlač písala aj (rumours) o údajnom pláne návratu pôvodných členov Fleetwood Mac, Petra Greena, Dannyho Kirwana a Jeremyho Spencera. Mali s nimi údajne vystupovať na turné k ich desiatemu výročiu vzniku. Napriek všetkým fámam sa zloženie kapely nemenilo, no ani sa spolu súkromne neschádzali až kým nezačalo nahrávanie ich nového spoločného albumu. Fleetwood poznamenal, že „obrovské emocionálne obete“ ktoré si všetci narobili boli akurátne nato, aby spolu šli spolupracovať v nahrávacom štúdiu. Začiatkom roku 1976 Fleetwood Mac na Floride spolu nahrali niekoľko nových skladieb. Dvaja pôvodní členovia kapely, Fleetwood a John McVie, preferovali menší dôraz na rytmické sekcie a preto preferovali spoluprácu s ich predošlým producentom, ktorým bol Keith Olsen. Pre zastupovanie záujmov kapely dvojica založila spoločnosť, ktorú nazvali Seedy Management.
Nahrávanie albumu
thumb|Album Rumours bol z väčšej časti produkovaný v tejto časti nahrávacích štúdií [[Record Plant.]] Vo februári 1976 sa skupina Fleetwood Mac a pozvaní zvukoví technici, Ken Caillat a Richard Dashut, zišli v časti štúdií Record Plant, ktoré sa nachádzali v meste Sausalito v Kalifornii. Spolupráca na výrobe bola zdieľaná všetkými tromi stranami, pričom väčšia časť zodpovednosti pri nahrávaní prislúchala Cailattovi, ktorý dočasne prerušil prácu v Wally Heider Studios v Los Angeles, kde by Fleetwood Mac tiež mohli podľa potreby využiť niektoré ich technické služby. V Sausalite bol systém štúdií riešený v malých nahrávacích miestnostiach, ktoré sa nachádzali vo veľkej drevenej budove bez okien. Väčšina členov kapely sa sťažovala na štúdio a chceli nahrávať doma, no Fleetwood to nedovolil. Christine McVieová a Stephanie Nicksová sa rozhodli bývať v dvoch malých bytoch v blízkosti mestského prístaviska a ďalšia mužská časť skupiny sa ubytovala v horských chatkách, ktoré prislúchali ku štúdiu. Nahrávanie sa konalo v miestnosti veľkej 6×9 metrov, v ktorej bol 24-stopový magnetofón od firmy 3M. V štúdiu bolo množstvo veľmi kvalitných mikrofónov a mixovacia konzola od firmy API. Caillat bol síce s vybavením spokojný, no miestnosť sa mu zdala až príliš zvukotesná.
Pracovný názov albumu bol Yesterday's Gone. Buckingham bol presvedčený, že ich úsilie smeruje k nahratiu popového albumu. Podľa Dashuta sa Fleetwood a McViesovci snažili o improvizované blues-rockové pozadie a remeselne ho aj zvládali. Vo fáze formovania kompozície Buckingham a Christine McVieová spoločným nahrávaním gitary a klavíra vytvárali základné hudobné štruktúry albumu. Christine bola jediným členom skupiny Fleetwood Mac, ktorý mal klasické hudobné vzdelanie, no obaja mali podobné hudobné cítenie. Počas improvizácií Fleetwood často šiel mimo štúdiových partov, aby lepšie rozvíjal Caillatove a Dashutove reakcie na rytmické podklady (groove). Okolo bicích nástrojov a basovej gitary Johna McVieho, ktorý bol oproti Fleetwooda, boli v štúdiu silne obložené zvukolamy. Buckingham hral v zhode s rytmickou sekciu, no klávesy Christine McVieovej sa držali mimo bicích nástrojov. Caillat a Dashut sa deväť dní zaoberali tým, ako umiestniť mikrofóny, či doladiť zosilňovače, kým neprišli na to, že šírku priestorového zvuku najefektívnejšie nastavia na mixovacej konzole API.
Pri postupom stretávaní na nahrávaniach sa zvyšoval účinok negatívnych vzťahov, ktoré v kapele Fletwood Mac pretrvávali z predchádzajúceho obdobia. V prestávkach nahrávania sa skupina mimo štúdia Record Plant nestretávala. Hnutie hippies malo v tom čase ešte stále silný vplyv a nahrávacie štúdio bolo v jeho centre, v meste Sausalito v Kalifornii, takže nebolo ničím zvláštnym, že aj drogy boli v týchto dobách ešte stále ľahko dostupné. Otvorený rozpočet nahrávania bol pre členov kapely, ale aj pre technikov výzvou aby si ho plne užívali. Nahrávanie albumu takto vo veľkej miere poznačili aj bezsenné noci a konzumácia kokaínu. Chris Stone, jeden z vlastníkov štúdia Record Plant, v roku 1997 poznamenal, že Fleetwood Mac premrhali veľa prostriedkov, tým že prešvihli čas v extrémne drahom nahrávacom štúdiu. Niekedy sedem nocí v kuse flámovali do jednej, či druhej a potom sa nad ránom pustili do práce.
Nicksová hovorí, že Fleetwood Mac vytvorili najlepšiu hudbu vtedy, keď boli v najhoršom vzájomnom vzťahu. Naproti tomu Buckingham dodáva, že napätie medzi jednotlivcami spôsobilo, že ako celok boli schopní podať lepší výkon. Po finálnom rozdelení sa z „horkosladkých“ skladieb stávali „krásne“. Vokálne harmónie, ktoré boli v štúdiu nasnímané vtedy najlepšími dostupnými mikrofónmi, fungovali perfektne. Aj texty boli napísané tak, že umožňovali aby boli nahrávky inštrumentálne voľnejšie a viac abstraktné. Podľa Dashuta všetky nahrávky zachytili emócie a pocity bez nejakej ústrednej postavy, či temperamentu. John McVie mal tendenciu Buckinghamovi oponovať v pokusoch skrášľovať piesne, no obaja nakoniec uznali, že výsledok ich práce bol dobrý. Pieseň „Songbird“ od Christine McVieovej mala mať podľa Caillatovho názoru akustiku koncertnej sály a tak sa jej nahrávanie konalo počas jednej celej noci v sále Zellerbach Auditorium, ktorá je v blízkosti San Franciska.
Propagácia a vydanie
Ešte v čase nahrávania na jeseň 1976 skupina Fleetwood Mac predviedla skladby albumu na vystúpení v Universal Amphitheatre v Los Angeles. Autorom názvu albumu bol John McVie, ktorý vychádzal z pocitu, že jeho obsahom sú akési zhudobnené názory jedného voči druhému členovi kapely. Vydavateľ Warner Bros. odsúhlasil detaily vydania albumu a ako jeho úvodný singel určil nahrávku „Go Your Own Way“, ktorá oficiálne vyšla v decembri 1976.. Vydavateľstvo zopakovalo agresívny marketing, ktorý sa s pomocou podpory viacerých FM a AM rádií naprieč USA zrealizoval pri predošlom albume Fleetwood Mac.. V tomto čase sa v prvej sérií do predaja objednalo 800 tisíc výliskov Rumours, čo bol na svoju dobu u Warner Bros. historický rekord.
V Spojených štátoch album Rumours vyšiel 4. februára 1977, týždeň potom vyšiel v Spojenom kráľovstve. Predná strana obalu je štylizovaným obrázkom Fleetwooda a Nicksovej odetých vo welšskom štýle a v javiskovej póze, kým zadná strana obalu je spojením viacerých portrétov členov kapely. Autorm všetkých fotgrafií je Herbert Worthington. Dňa 28. februára 1977, po skúšaní v SIR Studios v Los Angeles, sa začalo sedemmesačné koncertné (promo) turné skupiny po USA. Nicksová poznamenáva, že potom ako hrali väčšinu skladieb z albumu Rumours, sa skupina stretala s vlažnou odozvou fanúšikov, ktorí na nový hudobný materiál neboli zvyknutí. Po jedinom marcovom benefičnom vystúpení pre senátora Bircha Bayha v štáte Indiana skupina v apríli absolvovala krátke koncertné turné po Európe, na ktorom hrala v Spojenom kráľovstve, v Holandsku, Francúzsku a v Nemecku. Nigel Williams z časopisu Uncut nazval koncerty skupiny Fleetwood Mac „najväčšími mydlovými operami rocku“. Singel „Dreams“, z marca 1977 sa stal jediným, ktorý skupina mala v júni toho roku na vrchole hudobného rebríčka Billboard Hot 100.
Kompozícia
Základom albumu Rumours sú soft a pop rockové žánre, ktoré sú budované na efektoch zmesi zvukov akustických a elektrických hudobných nástrojov. Textári skupiny Fleetwood Mac, Buckingham, Christine McVieová a Nicksová písali texty piesní z väčšej časti jednotlivo, len niekedy sa stalo, že niektoré materiály spolu zdieľali. Pieseň „The Chain“ je jedinou nahrávkou, na ktorej sa podieľali všetci členovia skupiny vrátane Fleetwooda a Johna McVieho. Všetky piesne sú o osobných, často konfliktných, vzťahoch. Podľa vyjadrenia Christine McVieovej, je faktom že textári boli výrazne zameraní na ich prebiehajúce rozchody. Skladba „You Make Loving Fun“ je o jej novom priateľovi, šéfovi osvetľovačov skupiny Fleetwood Mac, s ktorým sa dala dokopy po rozchode s Johnom. Nicksovej „Dreams“ rozoberá rozchod a má v sebe posolstvo o nádeji, no podobné snaženie Buckinghama s názvom „Go Your Own Way“ je skôr pesimistické. Po krátkom flirte s s Angličankou bol inšpirovaný k „Never Going Back Again“, piesni o tom, že smútok nie je životným štýlom. „Don't Stop“ od Christine McVieovej je jej prejavom optimizmu. Zdôrazňuje v ňom ako jej Buckingham ich vzájomným pochopením pomohol napísať verše. McVieovej nasledujúca pieseň, „Songbird“ je podrobnejšia variácia riekaniek o „nikom a všetkých“ ktorá je podávaná ako od „malého prosebníka“. „Oh Daddy“ je na albume posledná zo skladieb od McVieovej. Je o Fleetwoodovi a jeho manželke Jenny Boydovej, ktorí sa práve znovu dali dokopy. V skupine totiž Fleetwooda prezývali „The Big Daddy“ („Veľký otec“). McVieová to komentuje, že text je tak trochu sarkastický a poukazuje na bubeníkove zameranie sa na Fleetwood Mac, pri ktorom sa vždy ukázalo že má nakoniec pravdu. Nicksovej skladba bola „Gold Dust Woman“, ktorá bola inšpirovaná témou Los Angeles a utrpením v tejto metropole.
Odozva kritiky
Album Rumours sa už po svojom vydaní stretol s uznaním hudobnej kritiky. Robert Christgau v kultúrnom týždenníku The Village Voice dal projektu „A“. Ocenil ho ako konzistentnejší, ale aj excentrickejší projekt, než bol jeho predchodca. Povedal, že „album na vás skočí priamo z reproduktorov“. John Swenson z časopisu Rolling Stone oceňoval ako jeho veľkú prednosť súhru vokálov v trojhlase a dodal, že aj omeškanie pri finišovaní prác na albume Rumours je dôvodom, že prečo nie je jeho úspech náhodným. V článku v novinách The New York Times, John Rockwell písal, že tento album je nádherný a dúfa, že aj verejnosť zdieľa tento jeho názor. Dave Marsh z St. Petersburg Times tvrdí, že piesne albumu sú vznešene nablýskané ako všetko súčasné. Robert Hilburn pre Los Angeles Times napísal o albume, že je zúfalo nesúrodý, kým Juan Rodriguez v montrealských novinách The Gazette poznamenal, že kým je hudba albumu „ostrejšia a jasnejšia“, nápady členov Fleetwood Mac sú trochu viac zmätené. V roku 1977 sa album umiestnil na štvrtom mieste v hlasovaní hudobných kritikov Pazz & Jop, ktoré pravidelne zverejňuje časopis The Village Voice.
V retrospektívnom hodnotení redaktor Stephen Thomas Erlewine v AllMusic dal albumu Rumours v roku 2009 päť hviezdičiek. Päť hviezdičiek dostal tento album aj od Barryho Walsha v internetovej publikácii Slant Magazine, kým Andy Gill z The Independent poznamenal, že Rumours spolu s Their Greatest Hits (1971–1975) od The Eagles je hudobnou značkou expanzie rockovej kultúry Ameriky 70. rokov 20. storočia. V roku 2007 Daryl Easlea z BBC označil zvukovú kvalitu albumu za blízku k dokonalosti,
Komerčný úspech
V roku 1980 sa na celom svete predalo 13 miliónov kópií albumu Rumours, v roku 1987 ich počet narástol na takmer 20 miliónov. Po opätovnom spojení skupiny Fleetwood Mac na turné v roku 1997 počet predaných albumov na svete narástol na 25 miliónov. V roku 2004 predaj vzrástol na 30 miliónov, v roku 2009 ich bolo 40 miliónov. V máji 2016 bol album Rumours 630 týždňov v rebríčku UK Top 75, je na vrchole historického rebríčka albumov v Spojenom kráľovstve. Britský fonografický priemysel tomuto albumu udelil jedenásťkrát platinu. Od americkej RIAA má album za predaj 20 miliónov kópií dvadsaťnásobnú platinu a je na vrchole medzi albumami zoznamu najpredávanejších albumov USA.
Význam albumu
Mick Fleetwood označuje Rumours za najdôležitejší album, aký kedy nahral, lebo práve jeho úspech pomohol skupine pokračovať v produkcii nahrávok, ktoré vznikli po ňom. Chuck Klosterman, americký spisovateľ a esejista, ktorý sa v svojich prácach venuje americkej populárnej kultúre poznamenáva, že album si získal skôr sympatie publika, ale nebol význačný nejakou veľkoleposťou. Denník The Guardian v roku 1997 zozbieral po svete hlasy viacerých renomovaných kritikov, umelcov a rozhlasových spíkrov, ktorí dali tento album na 78. miesto zoznamu najlepších albumov všetkých čias. V roku 1998 Fleeetwood produkoval a vydal projekt Legacy: A Tribute to Fleetwood Mac's Rumours, ktorý obsahoval pôvodné skladby albumu Rumours v coververziách v podaní alternantívnych skupín Tonic, Matchbox Twenty a Goo Goo Dolls, či kapiel hrajúcich keltský rock, The Corrs a The Cranberries, ale aj hudobníkov ako Elton John, Duncan Sheik a Jewel. Albumom Rumours bola inšpirovaná aj Tori Amos (spievajúca barokový pop), hard rocková skupina Saliva, či indie rocková kapela Death Cab for Cutie, a art popopový spevák Lorde.
V roku 1998 časopis Q umiestnil Rumours na tretie miesto za London Calling od The Clash a The Dark Side of the Moon od skupiny Pink Floyd v ich zozname 50 najlepších albumov the 70. rokov 20. storočia. V roku 1999 časopis Vibe zaradil tento album do jeho zoznamu stovky najdôležitejších hudobných albumov 20. storočia. V roku 2003 televízna stanica VH1 dala číslo 16 v svojom odpočítavaní stovky najlepších albumov. V tom istom roku druhý najpredávanejší americký denník, USA Today, dal albumu Rumours číslo 23 svojho zoznamu Top 40 Albums. Časopis Rolling Stone dal tento album na 25. miesto zoznamu „500 najlepších albumov všetkých čias“. V roku 2006 americký týždenník Time dal Rumours do svojho zoznamu All-TIME 100 Albums, Aj populárny hudobný mesačník Mojo má tento album vo svojom nečíslovanom zozname 70 najlepších albumov zo 70. rokov. Noviny The Guardian ho majú v svojom zozname „1000 Albums to Hear Before You Die“ a album sa nachádza aj v rovnomennej knihe. Reedícia tohto albumu získala od Pitchfork Media zriedkavé hodnotenie 10, z 10 možných bodov, t.j. ohodnotenie ktoré ešte žiadna hudobná reedícia od tohto vplyvného serveru nezískala.
Reedícia z roku 2001
V roku 2001 skupina vydala zvukové DVD, na ktorom je „Silver Springs“ na šiestom mieste, pieseň „Songbird“ je dvanásta. Nachádza sa na ňom aj krátke interview z rádia, v ktorom skupina rozpráva o nahrávaní albumu.
Reedícia z roku 2004
Remastrovaná verzia, ktorú v roku 2004 publikovalo vydavateľstvo Warner Bros. mala „Silver Springs“ medzi piesňami „Songbird“ a „The Chain“. Pri tomto nosiči je booklet s fotografiami, a detailnými poznámkami. Rhino Entertainment k disku pripojili aj bonus s demonahrávkami, hrubými verziami a zvukovými slučkami.
Rozšírená verzia 3-CD z roku 2013 (35. výročie)
Reedícia troch CD z roku 2013 má obnovenú verziu pôvodného albumu, na ktorej je „Silver Springs“ následne po „Gold Dust Woman“. Druhé CD je s ôsmimi pôvodnými koncertnými verziami piesní z turné v roku 1977, tri nahrávky z tohto turné sú z predchádzajúceho albumu kapely, Fleetwood Mac. Tretí disk obsahuje demoverzie, prvé verzie, inštrumentálne verie piesní albumu, ktoré sú odlišné oproti verziám z roku 2004. Vo verzii „Deluxe“ je aj disk z demonahrávkami, ktorý vyšiel v roku 2004, DVD dokument, The Rosebud Film, z roku 1977 a pôvodný album na 12" vinylovej LP platni.
Výroba albumu
Prevzaté z obalu albumu a z informácii na AllMusic.
Ménarmont
Ménarmont je francúzska obec, ktorá sa nachádza v departemente Vosges, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.